Már tudom, hogy érdemes odafigyelni az s.Oliver illatokra, hiszen legutóbbi két parfümpárosuk kifejezetten bejött nekem, szeretem a női változatokat hordani. Legújabb párosuk hétköznapi eleganciát és különleges pillanatokat ígér, lássuk hogyan!
Az s.Oliver FOR HER női illat elegánsan virágos illatkompozíciójával nyűgöz le, melyben a törökrózsa központban lévő virágillatát a könnyeden gyümölcsös pünkösdi rózsa és a magnólia selymesen nőies érzékisége itatja át. Az illat kezdetén a rózsaszín borscserje és a vitalizáló bergamott, valamint a licsi gyümölcs egzotikus jegye jelenik meg. Mindez beágyazódik egy íriszből, pézsmából és ámbrából álló púderesen balzsamos alapillatba, mely bársonyos lecsengést kölcsönöz a nőies illatkompozíciónak.
Fejjegy: rózsabors, licsi, bergamott,
Szívjegy: rózsa, bazsarózsa, magnólia
Alapjegy: írisz, pézsma, ámbra
Az s.Oliver FOR HIM illat fekete teából, ropogósan friss almából és a piros bors fűszeres aromájából álló dinamikus érzettel indít. A szívillatban rozmaringból, gerániumból és az ibolyalevél zöld növényi jegyeiből álló elegánsan férfias illat következik. Tonkababból, zöld mohából és pézsmából álló alapillatban csúcsosodik ki.
Fejjegy: alma, tea, rózsabors
Szívjegy: rozmaring, geránium, ibolya
Alapjegy: tonkabab, pézsma, moha
A For Him kifejezetten izgalmasan hangzik, majdhogynem úgy, amit jómagam is szívesen hordanék! 🙂 Stílusos csomagolást kaptak, a női illat kis szalagos megoldása nagyon bájos, a férfi üvegé pedig letisztultan elegáns. Augusztus közepétől keressétek a drogériákban, parfümériákban!